Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 574/12/5506	Martin, 11.2.2013
EEČ : 2-40-35-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec dcéry XXXXX, XXXXX, XXXXX ktorej má vyživovaciu povinnosť vyplývajúcu z ustanovení Zákona o rodine a určenú rozsudkom Okresného súdu v Martine XXXXX zo dňa 09.12.2004, vykonateľným 21. 03. 2005, má povinnosť platiť výživné na dcéru XXXXX po 83,- € mesačne od 01. 05. 2004 vždy do každého 20 - teho dňa v mesiaci vopred k rukám matky XXXXX, rod. XXXXX nar. XXXXX, trvale bytom XXXXX, Ul. M. XXXXX, ktorej bola dcéra zverená do výchovy a opatery, túto povinnosť si neplnil pravidelne a v určenej výške od mája 2011 doposiaľ a vrátane mesiaca február 2013 dlhoval na výživnom najmenej XXXXX k rukám matky; obvinený v sledovanom období bol aj evidovaný ako uchádzač o zamestnanie na Úrade práce, sociálnych vecí a rodiny v XXXXX od 29.11.2011 do 05.03.2012, vyradený bol pre nespoluprácu, opäť zaevidovaný 27.07.2012 doposiaľ, avšak obvinený si dlžné výživné v priebehu  vyšetrovania uhradil v plnej výške,

lebo zanikla trestnosť činu
Odôvodnenie:
Poverený príslušník OO PZ XXXXX - XXXXX dňa XXXXX uznesením ČVS ORP-XXXXX-MT-2012 podľa  § 199 ods. 1 Tr. por. začal trestné stíhanie a  podľa   § 206 ods. 1 Tr. por. vzniesol obvinenie  XXXXX, nar. XXXXX v Martine, trvale bytom XXXXX Ul. Družby 684/12, okres XXXXX   pre prečin zanedbania povinnej výživy podľa § 207 ods. 1  Trestného zákona na tom skutkovom základe ako je horeuvedené.
Obvinený XXXXX ku skutku uviedol, že má vyživovaciu povinnosť na  dcéru XXXXX ktorú má určenú rozsudkom Okresného súdu v Martine a povinnosť platiť na dcéru k rukám matky XXXXX po XXXXX € mesačne. Vyživovaciu povinnosť si neplnil a dlh na výživnom má vo výške ako uviedla oprávnená matka. Svojho konania ľutoval. Výživné nemal z čoho platiť v plnej výške. Získal nejaké finančné prostriedky predajom nehnuteľnosti a  sa bude snažiť z toho dlžné výživné uhradiť. 
Oprávnená matka XXXXX  uviedla, že obvinený je povinný platiť výživné na dcéru XXXXX v zmysle rozsudku Okresného súdu v Martine  vo výške 83,- € mesačne k jej rukám. Túto povinnosť si neplnil od XXXXX a vrátane mesiaca február 2013 jej na výživnom dlhoval celkom 1841€.  Ďalej uviedla, že obvinený jej dňa 29.01.2013 na účet poukázal XXXXX€ a dňa 06.02.2013 ešte XXXXX € a tak jej na výživnom za obdobie od 01.05.2011 doposiaľ, vrátane mesiaca február 2013 nič  nedlhuje. Uviedla aj, že dcéra núdzou netrpela. 
Poverený  príslušník ďalej do spisu zabezpečil rozsudok Okresného súdu v Martine XXXXX z 09.12.2004, rodný list dieťaťa, potvrdenie o návšteve školy, doklad peňažného ústavu o vklade XXXXX,-€ v prospech oprávnenej matky,  správy Úradu práce, sociálnych vecí a rodiny v XXXXX, správy Úradu práce, sociálnych vecí a rodiny v XXXXX správu Sociálnej poisťovne pobočka XXXXX, výpisy z evidencie priestupkov a odpis z registra trestov.
Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju vyživovaciu povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka